[{"text_idx": "#000006", "text": "Cwpl o bethau i edrych no\u0302l arnyn nhw hefyd, gan gynnwys i Gig Cartref Gwaelod diweddaraf gyda Huw Chiswell pnawn Sul diwethaf."}, {"text_idx": "#000010", "text": "\u2018Cerddi Danedd\u2019 ydy enw\u2019r sengl ddiweddaraf gan yr artist electroneg, a dyma\u2019r trac cyntaf i ymddangos o\u2019r albwm newydd sydd ar y gweill ganddo."}, {"text_idx": "#000012", "text": "A gyda\u2019r albwm newydd ar y gweill, mae\u2019n amlwg ei fod mewn hwyliau cynhyrchiol iawn, ac rydan ni\u2019n edrych ymlaen yn eiddgar at gael clywed mwy am yr albwm"}, {"text_idx": "#000016", "text": "Reit, amser am record fach o\u2019r archif ac albwm a ryddhawyd union wyth blynedd yn o\u0302l ym mis Mehefin 2018."}, {"text_idx": "#000017", "text": "Pwy ydy Dewi Williams medde chi? Wel, mae o\u2019n gerddor digon profiadol ac wedi bod mewn nifer o grwpiau dros y blynyddoedd gan gynnwys Baswca, Y Crwyn, Defaid a Sgwarnogs. Gwyliau oedd ei albwm cyntaf, ac mae\u2019n record gysyniadol ddifyr."}, {"text_idx": "#000019", "text": "Y gwir amdani ydy fod amrywiaeth anhygoel o gerddoriaeth a genre\u2019s ar yr albwm gan gynnwys reggae, tecno, ska, roc, daws ac electroneg. Mae \u2018na rhywbeth sy\u2019n atgoffa rhywun o waith Gruff Rhys ar y casgliad yn ein tyb ni, gan gynnwys llais Dewi. Ymysg y caneuon gorau mae \u2018Rhewlif\u2019, \u2018Panic\u2019, \u2018Oer\u2019 a \u2018Golau\u2019."}, {"text_idx": "#000020", "text": "Y newyddion da ydy fod modd i chi wrando ar yr albwm yn ei gyfanrwydd ar Soundcolud, ac rydan ni\u2019n argymell yn gryf eich bod chi\u2019n gwneud hynny. Fe rown ni 3 gwrandawiad i chi, a garanti\u0302d byddwch chi\u2019n cytuno bod y record yn glincar. Wir, mae\u2019n un o\u2019r albyms yna sydd ddim yn creu argraff mawr ar y gwrandawiad cyntaf, ond wrth i chi wrando a gwrando mae\u2019n tyfu\u2019n aruthrol arnoch chi."}, {"text_idx": "#000022", "text": "Dyma drac gorau\u2019r albwm Gwyliau o bosib, yr ardderchog \u2018Panic\u2019:"}, {"text_idx": "#000023", "text": "Grw\u0302p sydd wedi dod yn fwyfwy i sylw Y Selar dros y misoedd diwethaf ydy Bandicoot."}, {"text_idx": "#000024", "text": "Maen nhw o gwmpas yn creu\u2019r argraff ar lwyfannau\u2019r De ers peth amser, ond yn bennaf yn perfformio caneuon yn Saesneg. Fis Chwefror, rhyddhaodd y pedwarawd o ardal Abertawe eu sengl Gymraeg gyntaf, sef \u2018O Nefoedd\u2019, a chael ymateb cadarnhaol iawn."}, {"text_idx": "#000025", "text": "Nawr maen nhw wedi cyhoeddi trac Cymraeg arall, sef cyfyr o un o ganeuon Gorky\u2019s Zygotic Mynci, \u2018Dyle Fi\u2019, sydd ar yr albwm Gorky 5 a ryddhawyd ym 1998."}, {"text_idx": "#000026", "text": "Dyma\u2019r chweched mewn cyfres o cyfyrs mae\u2019r grw\u0302p o Abertawe wedi eu cyhoeddi\u2019n ddiweddar ac yn o\u0302l y band mae\u2019r trac yn wers berffaith ar sut i gymysgu\u2019r iaith Gymraeg a Saesneg."}, {"text_idx": "#000027", "text": "A hwythau\u2019n grw\u0302p dwy-ieithog, nid yw\u2019n syndod clywed fod Gorky\u2019s wedi bod yn mawr ar y band ifanc."}, {"text_idx": "#000029", "text": "Mi wnaethon ni roi bach o sylw i sengl newydd Jacob Elwy a\u2019r Trw\u0302bz wythnos diwethaf, a bellach mae\u2019r cerddor o Ddyffryn Clwyd wedi rhyddhau fideo swyddogol i gyd-fynd a\u0302\u2019r trac."}, {"text_idx": "#000030", "text": "\u2018Hiraeth Ddaw\u2019 ydy enw\u2019r drydedd mewn cyfres o senglau gan Jacob a\u2019r grw\u0302p Trw\u0302bz, ac efallai mai hon ydy\u2019r orau o\u2019r dair."}]